Document ID: /roh_data/filtered/fineweb-2-filterrobots_roh.jsonl.gz/17465

Sco quai che Urs Baselgia, il schef da cursa dal Tour de Ski ha ditg envers RTR, è el da buna speranza, che l’eveniment po vegnir manà tras. El spera sin aura pli fraida, uschia ch’ins possia anc far dus fin trais dis naiv artifiziala. Actualmain vegnan las loipas preparadas cun naiv da l’onn passà e cun naiv che po vegnir producida cun ina maschina speziala era cura ch’igl è chaud.
Urs Baselgia quinta che las cursas possian avair lieu, il sprint sin il traject usità. Las cursas cun partenza da massa vegnan probabel ad avair lieu sin in traject pli curt, empè da 3,75 kilometers vegn ina runda probabel mo ad avair ina lunghezza da 3,2 kilometers.
RTR actualitad 07:00